**ALAPTÁMOGATÁS**

Az alaptámogatást azok az elsőévesek igényelhetik, akik először kezdik meg államilag támogatott tanulmányaikat alapképzésben, mesterképzésben vagy osztatlan képzésben és legalább az egyik igaz a felsoroltak közül:

* árva
* családfenntartó
* félárva
* nagycsaládos
* fogyatékossággal élő vagy egészségügyi állapota miatt rászoruló
* hátrányos helyzetű
* halmozottan hátrányos helyzetű

**ELFOGADHATÓ DOKUMENTUMOK LISTÁJA**

|  |  |
| --- | --- |
| Esélyegyenlőségi kategória | Benyújtandó dokumentum típusa |
| Árva (25 éves korig) | Halotti anyakönyvi kivonatok, árvaellátást igazoló dokumentum. |
| Családfenntartó | Születési anyakönyvi kivonat(ok) gyermek részéről. |
| Félárva (25 éves korig) | Halotti anyakönyvi kivonat, árvaellátást igazoló dokumentum. |
| Nagycsaládos | NOE tagság igazolása és/vagy összes testvér iskolalátogatási igazolása, nem iskolás korú testvér esetén születési anyakönyvi kivonat(ok). |
| Fogyatékossággal élő vagy egészségügyi állapota miatt rászoruló | ORSZI (vagy jogelőd)  szakvéleménnyel ellátott igazolása |
| Hátrányos helyzetű | Jegyző és/vagy illetékes gyámhatóság igazolása, illetve határozata |
| Halmozottan hátrányos helyzetű | Jegyző és/vagy illetékes gyámhatóság igazolása, illetve határozata |

Az alaptámogatás iránti kérelmet a Neptun rendszeren keresztül lehet benyújtani a bejelentkezési időszak utolsó napját követő 1 héten belül (2020. szeptember 1-11. között lehetséges). A kérelem automatikusan tartalmazza a benyújtás időpontjában a Neptun rendszerben nyilvántartott esélyegyenlőségi adatokat, így mindenképp érdemes a kérelmet azután benyújtani, miután az esélyegyenlőségi adatok a Neptun rendszerébe fel lettek vezetve.